
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

11 ΙΑΝΟΥΑΡΙΟΥ 1989 

ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διαπίστωση της ανάγκης πρόσληψης προσωπικού στο Νομαρχιακό 

Ταμείο Μεσσηνίας .'. 1 

Όροι εισαγωγής πρώτων υλών για παραγωγή οινοπνεύματος 
12.000 χιλ/μων ανύδρου, λόγω ανεπάρκειας εγχώριων τέ¬ 
τοιων υλών, για εσωτερική κατανάλωση. 2 

Σύσταση Κέντρου Υγείας (Κ.Υ.) Αγνάντων Νομού Άρτας. 3 

Σύσταση Κέντρου Υγείας (Κ.Υ.) Πραμάντων Νομού Ιωαννίνων . 4 
Καθορισμός κομίστρου για επιβατηγά αυτοκίνητα δημόσιας χρήσης 


περιοχής Αθηνών - Πειραιώς - Περιχώρων . 5 

Καθορισμός κομίστρου για επιβατηγά αυτοκίνητα δημόσιας χρήσης 
με ή χωρίς μετρητή για όλη τη χώρα πλην της περιοχής Αθηνών 
- Πειραιώς - Περιχώρων . 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 73851 (1) 


Διαπίστωση της ανάγκης πρόσληψης προσωπικού στο Νομαρχιακό Τα¬ 
μείο Μεσσηνίας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις των άρθρ. 1, 3, 4 και 5 του Ν. 993/1979, σε συν¬ 
δυασμό με τις όμοιες των άρθρ. 8 και 9 του Ν. 1476/1984 και του 
άρθρ. 14 του Ν. 1735/1987. 

2. Το έγγραφο 2613/16.9.1988 του Νομαρχιακού Ταμείου Μεσ¬ 
σηνίας και το αριθ. 35/5.9.1988 πρακτικό του ΔΣ αυτού, με τα οποία 
ζητείται η έγκριση για την πρόσληψη ενός μηχανοτεχνίτη, τριών χειρι¬ 
στών προωθητήρα και ενός χειριστή διαμορφωτήρα με σχέση εργασίας 
ιδιωτικού δικαίου και για χρονικό διάστημα οκτώ (8) μηνών, για την 
οιντιμετώπιση έκτακτων και επειγουσών αναγκών, που προκλήθηκαν 
από τις μεγάλες πυρκαγιές που έπληξαν το νομό κατά τη φετεινή θερινή 
περίοδο. 

3. Το γεγονός ότι οι παραπάνω ανάγκες δεν μπορούν να αντιμετωπι¬ 
στούν από το μόνιμο και με σχέση εργασίας ιδιωτικού δικαίου προσω¬ 
πικό που υπηρετεί στο προαναφερόμενο Νομαρχιακό Ταμείο τ με από¬ 
σπαση προσωπικού από άλλες υπηρεσίες. 

4. Την 6910/20.1.1988 απόφαση του Υπουργού Εσωτερικών 
(ΦΕΚ 41/Β/2.2.88), για τη μεταβίβαση εξουσίας υπογραφής με 
εντολή Υπουργού, διαπιστώνουμε: 

. Ότι συντρέχουν οι προϋποθέσεις των άρθρ. 1, 3,4 και 5 του Ν. 993/ 
1979, σε συνδυασμό με τις όμοιες των άρθρ. 8 και 9 του Ν. 1476/ 
1984 και του άρθρ. 14 του Ν. 1735/1987, για την πρόσληψη στο Νο¬ 
μαρχιακό Ταμείο Μεσσηνίας ενός μηχανοτεχνίτη, τριών χειριστών προ¬ 
ωθητήρα και ενός χειριστή διαμορφωτήρα με σχέση εργασίας ιδιωτικού 
δικαίου ορισμένου χρόνου, για την κάλυψη απρόβλεπτων και επειγου- 
-ών αναγκών και για χρονικό διάστημα οκτώ (8) μηνών. 


Η διαπιστωτική αυτή πράξη να δημοσιευθεΐ στην Εφημερίδα της Κυ- 
βερνήσεως. 

Αθήνα, 5 Δεκεμβρίου 1988 

Με εντολή Υπουργού 
Ο Γενικός Γραμματέας 
ΓΙΑΝΝ. ΜΠΕΛΤΣΙΟΣ 

-♦- 

Αριθ. 24377/6344 (2) 

Όροι εισαγωγής πρώτων υλών για παραγωγή οινοπνεύματος 12.000 

χιλ/μων ανύδρου, λόγω ανεπάρκειας εγχώριων τέτοιων υλών, για 

εσωτερική κατανάλωση. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κώδικα των Νόμων «περί φορολογίας του οινο¬ 
πνεύματος» όπως έχουν τροποποιηθεί συμπληρωθεί και ισχύουν σή¬ 
μερα. 

2. Τις διατάξεις της 85/9.7.62 Πράξης του Υπουργικού Συμβου¬ 
λίου, που έχει κυρωθεί με τις διατάξεις του άρθρου 1 του Ν. 4339/ 
1964, σχετικά με την οινοπνευματοποίηση της μέλασσας, που παράγε- 
ται από τα Ελληνικά Ζαχαρουργεία. 

3. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

4. Τις διατάξεις του άρθρου 13 του Α.Ν. 931/1949 «Περί τροπο- 
ποιήσεως και συμπληρώσεως διατάξεων περί φορολογίας του οινοπνεύ¬ 
ματος». 

5. Τις διατάξεις του άρθρου 43, παραγρ. 4 και 5 του Νόμου 1731/ 
1987 (ΦΕΚ 161/9.9.87 τεύχος Α'), με τις οποίες προβλέπεται η έκ¬ 
δοση αποφάσεως από τον Υπουργό των Οικονομικών, με την οποία κα¬ 
θορίζεται, η τιμή διαθέσεως των υλών αυτών ως και κάθε λεπτομέρεια 
για την εφαρμογή των διατάξεων των εδαφίων α, β και γ της παραγρά¬ 
φου 5 του άρθρου 43 του Ν. 1731/87. 

6. Τις διατάξεις του Ν. 301/1976 «περί της στην Εφημερίδα της 
Κυβέρνησης δημοσιευομένης ύλης κ.λπ.». 

7. Το τηλετύπημα αριθ. 8410/6.9.1988 της Ελληνικής Βιομηχα¬ 
νίας Ζάχαρης, στο οποίο αναφέρεται, ότι η Ελληνική Βιομηχανία Ζάχα¬ 
ρης δεν έχει την δυνατότητα να διαθέσει μέλασσα για το 1988 - 1989 
περισσότερη από 45.000 τόννους. 

8. Το 15396/20.11.1988 τηλετύπημα του ΑΣΟ με το οποίο δηλώ¬ 
νει ότι δεν προτίθεται να εισάγει πρώτη ύλη για παραγωγή παντός εί¬ 
δους οινοπνεύματος. 

9. Την 22900/5935/1988 Κοινή Απόφαση των Υπουργών Εθνι¬ 
κής Οικονομίας-Οικονομικών και Εμπορίου με την οποία εγκρίθηκε η 
εισαγωγή πρώτων υλών σε ποσότητα τέτοια που από την κατεργασία 
τους να παραχθούν 14.000 τόννοι ανύδρου οινοπνεύματος για εγχώρια- 
κατανάλωση. 

10. Τα από 12.9.1988, 19.9.88 και 21.11.1988 πρακτικά των 
οινοπνευματοποιών Β' κατηγορίας, που αναφέρονται στα ποσοστά του 
καθενός και στην ανάγκη εισαγωγής πρώτων υλών για οινοπνευματο- 
ποίηση. 














94 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11. Την εισήγηση του Γενικού Χημείου του Κράτους για την ανάγκη 
εισαγωγής πρώτων υλών παραγωγής οινοπνεύματος για την κάλυψη 
των αναγκών της χώρας σε οινόπνευμα, για εσωτερική κατανάλωση, 
αποφασίζουμε: 

1. Εγκρίνουμε την εισαγωγή από την αλλοδαπή μέλασσας ή φλεγμά¬ 
των που από την κατεργασία τους μπορούν να παραχθούν μέχρι 
12.000 τόννοι ανύδρου οινοπνεύματος, για εσωτερική κατανάλωση, 
από τους 14.000 τόννους ανύδρου οινοπνεύματος που συνολικά έχουν 
εγκριθεί για εισαγωγή με την Κοινή Απόφαση 22900/5935/1988 
των Υπουργών Εθνικής Οικονομίας, Οικονομικών και Εμπορίου, για 
την φετεινή περίοδο που λήγει στις 31.8.1989. 

2. Οι πρώτες ύλες αυτές θα εισαχθούν από τους πιο κάτω αναφερόμε- 
νους οινοπνευματοποιούς Β' κατηγορίας, που ο καθένας θα τις εισάγει 
για λογαριασμό του ή για λογαριασμό άλλου οινοπνευματοποιού Β' κα¬ 
τηγορίας, ύστερα από εξουσιοδότηση του δεύτερου στον πρώτο. 

3. Η εισαγωγή αυτή θα πραγματοποιηθεί μέχρι 31.8.1989 και σε 
ποσότητα, που ορίζεται στον παρακάτω πίνακα, σύμφωνα με τα ποσο- 


στά, που αναφέρονται στην 
8.11.1988. 

απόφασή 

μας 19294/5100/ 

Οινοπνευματοποιός Β' κατηγο- 

ριας 

1. Α.Ε. Στ. Χατζηδήμας-Λά- 

ποσοστό % 

τόννοι άνυδρ. οιν. 

ρισα 

19,5 

2340 

2. ΗΒΗ Α.Ε. Ν. Φάληρο 

19,0 

2280 

3. Β.Γ. Σπηλιόπουλος-Πάτρα 

17,0 

2040 

4. Αφοί Κονιόρδου-Ηράκλειο 

12,5 

1500 

5. ΑΘΟΕ-Βόλος 

7,5 

900 

6. ΕΡΚΙΣ-Μέγαρα 

4,5 

540 

7. Γεωργική Βιομ. Καλαμάτας 

4 

480 

8. Α.Ε. Αλιπράντης-Θεσ/νίκη 

12,0 

1440 

9. Χ.Ι. Γιαννούλης Α.Ε. 

4,0 

480 

Σύνολο 


12000 


4. Οι ποσότητες πρώτων υλών, που θα εισάγει κάθε οινοπνευματο- 
ποιός ή θα αγοράσει από άλλο οινοπνευματοποιό, που θα την εισάγει για 
λογαριασμό του, επιτρέπεται να την κατεργασθεί μόνον εφόσον έχει κα- 
τεργασθεί ολόκληρη την ποσότητα μέλασσας, που του κατανεμήθηκε, 
σύμφωνα με την αριθ. 19294/5100/8.11.1988 απόφαση του Υπουρ¬ 
γού Οικονομικών, καθώς και ολόκληρη την ποσότητα της βιομηχανι¬ 
κής σταφίδας, που θα έχει συλλέξει μέχρι τότε ο Αυτόνομος Σταφιδικός 
Οργανισμός, πάντοτε σύμφωνα με τα ποσοστά του, που αναφέρονται 
στην πιο πάνω απόφασή μας, ή την αντίστοιχη ποσότητα μέλασσας που 
έχει παραλάβει, σε αντικατάσταση της σταφίδας αυτής. 

Ακόμη θα πρέπει να έχει κατεργασθεί και ολόκληρη την ποσότητα 
της μέλασσας ή της σταφίδας ΑΣΟ, που του κατανεμήθηκε εκ νέου στα 
δίμηνα που μεσολάβησαν από την υπογραφή της πιο πάνω αριθ. 
19294/5100/8.11.1988 απόφασής μας, μέχρι την ημέρα που θα ζη¬ 
τήσει, από την αρμόδια Δ/νση ή Τμήμα Χημικών Υπηρεσιών, την άδεια 
να κατεργασθεί τις ύλες που θα έχει εισάγει. 

Αν ένας οινοπνευματοποιός κατεργάζεται ή έχει προς κατεργασίαν 
πρώτες ύλες αλλοδαπής, μετά την έκδοση της νέας απόφασής μας, με 
την οποία θα κατανεμηθούν οι ποσότητες μέλασσας και σταφίδας της 
νέας περιόδου 1989-1990 και σε προθεσμία δέκα πέντε ημερών μετά 
την ισχύ της, ουδεμία ποσότητα οινοπνεύματος, που θα προέρχεται από 
την κατεργασία πρώτων υλών αλλοδαπής, θα μπορεί να διαθέσει ο οινο- 
πνευματοποιός αν προηγουμένως δεν έχει αγοράσει από τον ΑΣΟ ποσό¬ 
τητες πρώτων υλών, που θα αναφέρονται στην πιο πάνω απόφασή μας, 
που θα αντιστοιχούν στην ποσότητα οινοπνεύματος που προτίθεται να 
διαθέσει. 

5. Αν ένας οινοπνευματοποιός δεν επιθυμεί να εισάγει την ποσότητα 
των πρώτων υλών που του αντιστοιχεί σύμφωνα με την πιο πάνω παρά¬ 
γραφο 3 της παρούσας ή αν την ποσότητα αυτή την εισήγαγε και δεν 
επιθυμεί να την κατεργασθεί, για παραγωγή οινοπνεύματος, μπορεί να 
εκχωρήσει το δικαίωμα εισαγωγής, ή να πουλήσει την ποσότητα των 
πρώτων υλών που εισήγαγε, σε άλλο ή άλλους οινοπνευματοποιούς, που 
επιθυμούν να πραγματοποιήσουν για λογαριασμό τους την εισαγωγή 
αυτή ή να αγοράσουν, την ποσότητα που εισήγαγε ο πρώτος οινοπνευ- 
ματοποιός. 

Για το σκοπό αυτό, τόσο ο οινοπνευματοποιός που προτίθεται να εκ¬ 
χωρήσει το δικαίωμα εισαγωγής ή να πουλήσει πρώτη ύλη που εισή- 
γαγε, όσο και εκείνος που αποδέχεται τα παραπάνω, θα δηλώσουν αυτά 
με αίτησή τους στην Δ/νση Παραγωγής και Διακ. Οιν/τος του Γενικού 
Χημείου του Κράτους, η οποία θα εισηγηθεί, για την έκδοση σχετικής 
απόφασής μας. 


6. Απαραίτητη προϋπόθεση για την χορήγηση έγκρισης εισαγωγής, 
από την μεσολαβούσα Τράπεζα, των πρώτων υλών για παραγωγή οιν/ 
τος για εσωτερική κατανάλωση, θα είναι η θεώρηση του σχετικού προτι¬ 
μολογίου από την επιτροπή ελέγχου συναλλάγματος εισαγωγών, του 
Κεντρικού Καταστήματος της Τράπεζας της Ελλάδας. 

7. Στην περίπτωση που η πρώτη ύλη εισαγωγής είναι μέλασσα καθο¬ 
ρίζουμε απόδοση αυτής σε οινόπνευμα, στα δοχεία συλλογής, σε πενή¬ 
ντα ένα και πενήντα εκατοστά (51,50%) λίτρα άνυδρα οιν/τος θερμο¬ 
κρασίας 15° Κελσίου, για κάθε εκατό χιλιόγραμμα ζαχάρων υπολογι- 
ζομένων σε ιμβερτοζάχαρο. 

Η απόδοση αυτή'είναι ο μέσος όρος των πειραμάτων που έχουν γίνει 
σε μέλασσες εγχώριες και εισαγωγής μέχρι σήμερα, καθόσον η διεξα¬ 
γωγή πειράματος σε κάθε οινοπνευματοιείο χωριστά για καθορισμό της 
απόδοσης είναι ανέφικτος. 

8. Προκειμένου να εισάγει τις πρώτες ύλες αυτές ένας οινοπνευματο- 
ποιός στο εργοστάσιό του, θα γνωρίσει από πριν, με αίτησή του στην αρ¬ 
μόδια Διεύθυνση του Γ ενικού Χημείου του Κράτους, που εποπτεύει το 
εργοστάσιο, το χρόνο, το είδος και την ποσότητα της ύλης που θα εισά¬ 
γει. Οι ύλες αυτές θα αποθηκευθούν σε ιδιαίτερους χώρους, θα καταμε- Γ 
τρηθούν από την πιο πάνω Υπηρεσία, θα ληφθούν δείγματα για ανά¬ 
λυση και στη συνέχεια θα ακολουθήσει η διαδικασία οινοπνευματοποίη- 
σης, που ακολουθείται για τις εγχώριες πρώτες ύλες ελευθέρου εμπο¬ 
ρίου. 

Η αρμόδια Χημική Υπηρεσία θα φροντίσει για την παραλαβή των 
αποδεικτικών στοιχείων εισαγωγής, την καταμέτρηση της εισαγόμενης 
πρώτης ύλης, την δειγματοληψία, την ανάλυσή της, για αντίστοιχη χρέ- 
ωση του οινοπνευματοποιείου, την σύνταξη των σχετικών πρωτοκόλ¬ 
λων και την χρέωση των υλών αυτών στα βιβλία του οινοπνευματο- 
ποιείου. 

Άδεια κατεργασίας για τις ύλες αυτές θα δώσει η Δ/νση ή το Τμήμα 
Χημ. Υπηρεσιών του Γενικού Χημείου του Κράτους που εποπτεύει το 
εργοστάσιο ύστερα από αίτηση του ενδιαφερομένου και μόνον εφόσον τη¬ 
ρήθηκαν οι προϋποθέσεις και όροι που αναφέρονται στην παρούσα από- 
φαση. , 

9. Στην περίπτωση που κάποιος οινοπνευματοποιός Β' κατηγορίας 
ενδιαφέρεται να εισάγει μέλασσα προκειμένου να παράγει το οινόπνευμα 
που του αντιστοιχεί, σύμφωνα με την παράγραφο 3 της παρούσας, επι¬ 
τρέπεται η κατεργασία μέχρι 100 τόννων μέλασσας προκειμένου να 
ελεγχθεί η καταλληλότητα αυτής, ώστε στη συνέχεια να εισάγει όση πο¬ 
σότητα μέλασσας χρειάζεται από αυτή που του αναλογεί σύμφωνα με 
τους όρους της παραγράφου 3. 

Το οινόπνευμα που θα παραχθεί από την κατεργασία αυτής της μέ¬ 
λασσας θα μπορεί να διατεθεί στη κατανάλωση μετά την κατεργασία 
της εγχώριας μέλασσας και σταφίδας ΑΣΟ σύμφωνα με τα αναφερό- 
μενα στην παράγραφο 4 της παρούσας. 

10. Η απόφασή μας αυτή, που η ισχύς της αρχίζει από την ημερομη¬ 
νία της υπογραφής της, να δημοσιευθεί στην Εφημερίδα της Κυβερνή- 
σεως. 

Αθήνα, 31 Δεκεμβρίου 1988 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 

- 4 - 

Αριθ. οικ. 191 (3) 

Σύσταση Κέντρου Υγείας (Κ.Υ.) Αγνάντων Νομού Άρτας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/83 «Εθνικό 
Σύστημα Υγείας» (ΦΕΚ 143/Α/83). 

2. Τις διατάξεις του άρθρου 12 του Ν. 1579/85 «Ρυθμίσεις για την 
εφαρμογή και ανάπτυξη του Ε.Σ. Υ. και άλλες διατάξεις» (ΦΕΚ 217/ 
Α/85). 

3. Την αριθμ. 6474/88 κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στον υφυπουργό Οι¬ 
κονομικών» (ΦΕΚ 451/Β/88). 

4. Την αριθ. 380/10194/20.10.88 απόφαση του Υπουργού Προε¬ 
δρίας της Κυβέρνησης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Την αριθμ. 14/57/88 απόφαση του Κ.Ε.Σ.Τ., αποφασίζουμε: 

Άρθρο 1 

Σύσταση 

Συνιστάται Κέντρο Υγείας Αγνάντων του νομού Άρτιας ως αποκε¬ 
ντρωμένη οργανική μονάδα του Νομαρχιακού Γενικού Νοσοκομείου 
Άρτας με έδρα την κοινότητα Άγναντα Ν. Άρτας. 

Άρθρο 2 

Σκοπός 

Σκοπός του Κ.Υ. είναι ο αναφερόμενος στις διατάξεις της παρ. 1 του 
άρθρου 15 του Ν. 1397/83. 

Άρθρο 3 

Περιοχή ευθύνης του Κ.Υ. 

Ως περιοχή ευθύνης του συνιστώμενου Κέντρου Υγείας ορίζονται οι 
κοινότητες: Αγνάντων, Κτιστάδων, Κουκκουλίων, Γραικικού, Λεπια- 
νών, Μικροσπηλιάς και Καταρράκτη. 

Άρθρο 4 

Περιφερειακά Ιατρεία (Π.Ι.) 

Συνιστώνται ως αποκεντρωμένες μονάδες του Κ.Υ. Αγνάντων τα 
παρακάτω Π.Ι.: 

1. Περιφερειακό Ιατρείο Γραικικού, με έδρα την κοινότητα Γραικι- 
κού, που εξυπηρετεί την περιοχή της Κοινότητας - έδρας του καθώς και 
τις περιοχές των κοινοτήτων Κουκκουλίων και Καταρράκτη. 

2. Περιφερειακό Ιατρείο Λεπιανών, με έδρα την Κοινότητα Λεπιανών 
που εξυπηρετεί την περιοχή της κοινότητας-έδρας του, καθώς και την 
περιοχή της κοινότητας Μικροσπηλιάς. 

Άρθρο 5 

Συγχώνευση Υγειονομικών Σταθμών (Υ.Σ.) 
και Αγροτικών Ιατρείων (Α.Ι.) 

1. Ο.Υ.Σ. Λεπιανών και τα Α.Ι. Αγνάντων και Γραικικού, που έχουν 
συσταθεί με το Β.Δ/γμα 150/68 «περί αναδιαρθρώσεως των Α.Ι. και 
Υ.Σ. της χώρας» (ΦΕΚ 43/Α/68), συγχωνεύονται στο Κ.Υ. Αγνά¬ 
ντων και τα Π.Ι. του αντίστοιχα. 

2. Το Προσωπικό, πλην του ιατρικού, που υπηρετεί σε θέσεις των 
συγχωνευομένων Α.Ι. και Υ.Σ. κατατάσσεται σε θέσεις κλάδων αντί¬ 
στοιχης κατηγορίας και ειδικότητας του Κ.Υ., σύμφωνα με τις διατά¬ 
ξεις της παραγρ. 2 του άρθρου 20 του Ν. 1397/83 και οι θέσεις που 
κατέχουν στα Α.Ι. και στον Υ.Σ. λογίζονται καταργούμενες, σύμφωνα 
με τις διατάξεις αυτές, από το χρόνο έκδοσης της πράξης κατάταξης 
στις θέσεις του Κ.Υ. 

3. Οι μόνιμοι αγροτικοί γιατροί που υπηρετούν στα συγχωνευόμενα 
Α.Ι. και στον Υ.Σ. και εντάσσονται αυτοδίκαια, σύμφωνα με τις διατά¬ 
ξεις του άρθρου 4 του Ν. 1397/83 και του τελευταίου εδαφίου της παρ. 
2 του άρθρου 4 του Ν. 1549/88 και τις διατάξεις της παρ. 6 του άρ. 55 
του Ν. 1759/88 σε θέσεις του κλάδου γιατρών ΕΣΥ υποχρεώνονται να 
υποβάλλουν μέσα σε δεκαπέντε (15) μέρες από την γνωστοποίηση των 
θέσεων αίτηση ένταξης. 

Εφόσον υποβάλλουν αίτηση, μέχρι την ολοκλήρωση της διαδικασίας 
ένταξης, που προβλέπουν οι διατάξεις των παρ. ί και 2 του άρθρου 43 
του Ν. 1397/83, εξακολουθούν να υπηρετούν στις θέσεις που κατέχουν 
οι οποίες λογίζεται ότι καταργούνται, σύμφωνα με τις διατάξεις του άρ¬ 
θρου 20 του Ν. 1397/83, μετά την έκδοση της απόφασης διορισμού σε 
θέσεις κλάδου γιατρών Ε.Σ.Υ. και από την ημέρα της ορκωμοσίας και 
ανάληψης υπηρεσίας. 

Για όσους δεν υποβάλλουν αίτηση ένταξης, μετά την λήξη της προθε¬ 
σμίας, οι θέσεις που κατέχουν λογίζεται ότι καταργούνται, σύμφωνα με 
τις διατάξεις του άρθρου 20 του Ν. 1397/83 και θεωρούνται ότι αυτο¬ 
δίκαια αποχωρούν. 

4. Οι μη μόνιμοι γιατροί που υπηρετούν στα Α.Ι. και στον Υ.Σ. και 
δεν έχουν συμπληρώσει το χρόνο της υποχρεωτικής υπηρεσίας υπαί¬ 
θρου εξακολουθούν να υπηρετούν ως υπεράριθμοι στο Κ.Υ. και τα Π.Ι. 
του, μέχρι να εκπληρώσουν την υποχρέω 'ό τους. Οι θέσεις των γιατρών 
αυτών μετατρέπονται σε προσωρινές με · πόφαση αυτή, που καταρ- 


γούνται αυτοδίκαια μετά την με οποιονδήποτε τρόπο αποχώρησή τους, 
σύμφωνα με τις διατάξεις του άρθρου 4 του Ν. 1579/85. 

Άρθρο 6 
Διάρθρωση 

Το Κέντρο Υγείας με τα Περιφερειακά Ιατρεία που αποτελεί ενιαία 
Διεύθυνση και απαρτίζεται από: 

1. Ιατρεία 

α) Γενικής Ιατρικής 

β) Παιδιατρικό, 

γ) Οδοντιατρικό, 

τα ιατρεία αυτά πλαισιώνονται από γιατρούς κλάδου Ε.Σ.Υ., γιατρούς 
υπόχρεους υπηρεσίας υπαίθρου και ειδικευόμενους. 

2. Ιατρεία που πλαισιώνονται από γιατρούς ειδικοτήτων του νοσοκο¬ 
μείου όπου υπάγεται το Κ.Υ. που λειτουργούν όπως ορίζουν οι διατάξεις 
της παρ. 2 του άρθρου 19 του Ν. 1397/83. 

3. Τα Ιατρεία του Κ.Υ. πλαισιώνονται εκτός από το ιατρικό προσω¬ 
πικό και από το προσωπικό των κλάδων Νοσηλευτικής μαιών-τών, ια¬ 
τρικών εργαστηρίων, ραδιολογίας-ακτινολογίας και φυσιοθεραπείας. 

4. Το Γραφείο Κοινωνικής φροντίδας, που πλαισιώνεται από το προ¬ 
σωπικό των κλάδων επισκεπτών-τριών υγείας, κοινωνικής εργασίας 
και άλλων συναφών επαγγελμάτων. 

5. Το Γραφείο Γραμματείας, που πλαισιώνεται από το προσωπικό 
όλων των λοιπών κλάδων του Κ.Υ. 

Άρθρο 7 
Σύσταση θέσεων 

Για τις ανάγκες του Κ.Υ. και των Π.Ι. του, συνιστώνται οι παρακάτω 
κατά κλάδο και κατηγορία θέσεις προσωπικού: 

I. ΚΛΑΔΟΣ ΓΙΑΤΡΩΝ ΕΣΥ 


Ειδικότητα 

Βαθμός 


Δ/ντής 

Επιμ. Α' Επιμ. Α' ή Β’ 

Σύνολο 

Γενικής Ιατρικής ή 1 

Παθολογίας 

1 1 

3 

Παιδιατρικής - 

1 

1 

Οδοντιατρικής -. 

1 

1 

Σύνολο 1 

2. ΚΑΤΗΓΟΡΙΑ ΤΕ 

1 3 

5 ' 


ΚΛΑΔΟΣ ΤΕ ΝΟΣΗΛΕΥΤΙΚΗΣ 
Δύο (2) θέσεις 

ΚΛΑΔΟΣ ΤΕ ΜΑΙΕΥΤΙΚΗΣ 
Δύο (2) θέσεις 

ΚΛΑΔΟΣ ΤΕ ΙΑΤΡΙΚΩΝ ΕΡΓΑΣΤΗΡΙΩΝ 
Μία (1) θέση 

ΚΛΑΔΟΣ ΤΕ ΡΑΔΙΟΛΟΓΙΑΣ - ΑΚΤΙΝΟΛΟΓΙΑΣ 
Μία (1) θέση 

ΚΛΑΔΟΣ ΤΕ ΦΥΣΙΚΟΘΕΡΑΠΕΙΑΣ 
Μία (1) θέση 

ΚΛΑΔΟΣ ΤΕ ΕΠΙΣΚΕΠΤΩΝ-ΤΡΙΩΝ ΥΓΕΙΑΣ 
Δύο (2) θέσεις 

ΚΛΑΔΟΣ ΤΕ ΚΟΙΝΩΝΙΚΗΣ ΕΡΓΑΣΙΑΣ 

Μία (1) θέση 

3. Β' ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΒΟΗΘΩΝ ΝΟΣΟΚΟΜΩΝ 

Δύο (2) θέσεις 

Οι θέσεις αυτές πληρούνται κατά τον αριθμό που δεν ρληρούνται 
λόγω έλλειψης υποψηφίων, οι θέσεις του κλάδου ΤΕ ΝΟΣΗΛΕΥΤΙ¬ 
ΚΗΣ. 

ΚΛΑΔΟΣ ΔΕ ΒΟΗΘΩΝ ΙΑΤΡΙΚΩΝ ΑΙ ΒΙΟΛΟΓΙΚΩΝ ΕΡΓΑ¬ 
ΣΤΗΡΙΩΝ 
Μία (1) θέση 

που πληρούται, όταν δεν πληρούνται λόγω έλλειψης υποψηφίων η 
(αντίστοιχη θέση του κλάδου ΤΕ Ιατρικών Εργαστηρίων. 

ΚΛΑΔΟΣ ΔΕ ΧΕΙΡΙΣΤΩΝ ΙΑΤΡΙΚΩΝ ΣΥΣΚΕΥΩΝ 
Μία (1) θέση 

που πληρούται όταν δεν πληρούται, λόγω έλλειψης υποψηφίων η 
αντίστοιχη θέση του κλάδου ΤΕ Ραδιολογίας - Ακτινολογίας.- 
ΚΛΑΔΟΣ ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Δύο (2) θέσεις 

ΚΛΑΔΟΣ ΔΕ ΤΕΧΝΙΚΟΣ 

Μία (1) θέση 

ΚΛΑΔΟΣ ΔΕ ΠΛΗΡΩΜΑΤΩΝ ΑΣΘΕΝΟΦΟΡΩΝ (Οδηγοί - Με¬ 
ταφορείς ασθενών) 

Έξη (6) θέσεις 

Το προσωπικό του κλάδου αυτού προσφέρει υπηρεσίες κατά κύριο 
λόγο στην κίνηση των ασθενοφόρων αυτοκινήτων και άλλων κινητών 
μονάδων, στην διακίνηση των ασθενών, καθώς και εσωτερική υπηρεσία 
στο γραφείο Γραμματείας του Κ.Τ. 

4. ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΒΟΗΘΗΤΙΚΟΥ ΠΡΟΣΩΠΙΚΟΥ 

Δύο (2) θέσεις 

ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ ΜΑΓΕΙΡΩΝ 

Μία (1) θέση Τραπεζοκόμου 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Δύο (2) θέσεις 

Άρθρο 8 

Προσόντα διορισμού 

1. Ως προσόντα διορισμού στις θέσεις ορίζονται τα προσόντα κατά 
κατηγορία, κλάδο και ειδικότητα που καθορίζονται με τον οργανισμό 
του οικείου νοσοκομείου. 

2. Για τον κλάδο ΔΕ πληρωμάτων ασθενοφόρων απαιτείται απολυ¬ 
τήριος τίτλος Λυκείου ή εξαταξίου Γυμνασίου ή ισότιμου σχολείου ανε¬ 
ξάρτητα από ειδικότητα, καθώς και επαγγελματική άδεια οδήγησης Γ' 
τουλάχιστον κατηγορίας. 

Άρθρο 9 
Αρμοδιότητες 

Οι αρμοδιότητες του Δ/ντή του Κ.Υ. καθώς και των Ιατρείων και 
Γραφείων του ορίζονται ως ακολούθως: 

1. Ο Διευθυντής ασκεί τα καθήκοντα του Προϊσταμένου της Δ/νσης 
και είναι υπεύθυνος για τον συντονισμό και λειτουργία των ιατρείων, 
Γραφείων και Π.Ι. του Κ.Υ. 

2. Αρμοδιότητες των ιατρείων του Κ.Υ. είναι: 

Η ευθύνη για την παροχή υπηρεσιών υγείας, σύμφωνα με τις διατά¬ 
ξεις του άρθρου 15 του Ν. 1397/83. 

3. Αρμοδιότητες του Γραφείου Κοινωνικής Φροντίδας είναι: 

α) Η ευθύνη για την οργάνωση παροχής υπηρεσιών κοινωνικής φρο¬ 
ντίδας στον πληθυσμό, καθώς και η εφαρμογή και υλοποίηση αντίστοι¬ 
χων προγραμμάτων στα πλαίσια του σκοπού του Κ.Υ. 

β) Η συνεργασία με τους γιατρούς στην εφαρμογή προγραμμάτων 
ενημέρωσης και διαφώτισης του πληθυσμού σε θέματα οικογενειακού 
προγραμματισμού, διαιτητικής αγωγής, σχολικής υγιεινής, καθώς και 
η συνεπικουρία γενικά στο έργο παροχής υπηρεσιών πρωτοβάθμιας 
φροντίδας. 

4. Αρμοδιότητες του Γραφείου Γραμματείας είναι: 

α) Η φροντίδα για κάθε θέμα που έχει σχέση με την οργάνωση της 
γραμματειακής στήριξης του Κ.Υ., την υπηρεσιακή κατάσταση του 
προσωπικού του, την τήρηση των αρχείων και βιβλίων κίνησης των ια¬ 
τρείων τορ Κ.Υ., την τήρηση του Γενικού πρωτόκολλου, την διακίνηση 
της αλληλογραφίας, καθώς και την χορήγηση πιστοποιητικών στους 
αρρώστους, όταν τα ζητούν μετά από υποβολή σχετικής αίτησης. 

β) Η φροντίδα για την διακομιδή των αρρώστων με ασθενοφόρο αυ¬ 
τοκίνητο ή με οποιοδήποτε μέσο μεταφοράς σε έκτακτες περιπτώσεις, 
στο Κ.Υ. ή στο Νοσοκομείο και 

γ) Η φροντίδα για κάθε θέμα που έχει σχέση με την καθαριότητα, 
των χώρων, του Κ.Υ., την εποπτεία των γενικών εργασιών, την φύ¬ 
λαξη, την διανομή και επιδιόρθωση των εφοδίων και υλικών που χρειά¬ 
ζονται για την λειτουργία του. 

5. Οι αρμοδιότητες του Κ.Υ. ασκούνται σύμφωνα με όσα λεπτομε¬ 
ρώς ορίζονται με τον εσωτερικό κανονισμό λειτουργίας των Κ.Υ. και μέ¬ 
χρι να εκδοθεί ο εσωτερικός κανονισμός λειτουργίας, σύμφωνα με τις 
κατευθύνσεις και οδηγίες του Υπουργείου Υγείας, Πρόνοιας και Κοινω¬ 


νικών Ασφαλίσεων και τις αποφάσειςς και οδηγίες του Δ.Σ. του νοσοκο¬ 
μείου στο οποίο υπάγεται το Κ.Υ. 

Αρθρο 10 
Προϊστάμενοι 

1. Στο Κ.Υ. προΐσταται: 

α) Στην Διεύθυνση, γιατρός με βοηθό Διευθυντή, που υπηρετεί σ’ 
αυτό και εκλέγεται από τους γιατρούς του Κ.Υ., σύμφωνα με τις διατά¬ 
ξεις της παρ. 5 του άρθρου 18 του Ν. 1397/83 και ο οποίος ασκεί τα 
καθήκοντα του προϊσταμένου παράλληλα με τα λοιπά καθήκοντά του. 

Αν δεν υπηρετεί γιατρός με βαθμό Δ/ντή, καθήκοντα προϊσταμένου 
ασκεί ο ανώτερος σε βαθμό γιατρός απ’ αυτούς που υπηρετούν στο Κ.Υ. 
και σε περίπτωση ομοιοβάθμων ο αρχαιότερος στον κλάδο γιατρών 

Ε.Σ.Υ. 

β) Στο Γραφείο Κοινωνικής Φροντίδας, υπάλληλος της κατηγορίας 
ΤΕ του κλάδου ΤΕ κοινωνικής εργασίας ή του κλάδου ΤΕ επισκεπτών- 
τριών υγείας. 

γ) Στο Γραφείο Γραμματείας, υπάλληλος της κατηγορίας ΔΕ του 
κλάδου ΔΕ Διοικητικού - λογιστικού. 

2. Οι υπάλληλοι που προΐστανται στα Γραφεία Κοινωνικής Φροντί¬ 
δας και Γραμματείας, ορίζονται σύμφωνα με τις διατάξεις του άρθρου 9 
του Ν. 1586/86 «Βαθμολογική διάρθρωση των θέσεων του Δημοσίου, 
Ν.Π.Δ.Δ. και Ο.Τ.Α. και άλλες διατάξεις» (Φ.Ε.Κ. 37/Α/86). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Ιανουάριου 1989 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΓ. ΚΟΥΤΣΟΓΙΩΡΓΑΣ ΗΛΙΑΣ ΠΑΠΑΗΛΙΑΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ 

-♦- 

Αριθ. Α3α/οικ./92 (4) 

Σύσταση Κέντρου Υγείας (Κ.Υ.) Πραμάντων Νομού Ιωαννίνων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 

ΚΑΙ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/83 «Εθνικό 
Σύστημα Υγείας» (ΦΕΚ 143/Α/83). 

2. Τις διατάξεις του άρθρου 12 του Ν. 1579/85 «Ρυθμίσεις για την 
εφαρμογή και ανάπτυξη του Ε.Σ.Υ. και άλλες διατάξεις» (ΦΕΚ 217/ 
Α/87). 

3. Την αρ. 6474/88 κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στον Υφυπουργό Οι¬ 
κονομικών» (ΦΕΚ 451/Β/88). 

4. Την αρ. 370/10194/20.10.88 απόφαση του Υπουργού Προε¬ 
δρίας της Κυβέρνησης. 

5. Την αρ. 14/570λ./6.10.88 απόφαση του ΚΕ.Σ.Υ. αποφασί¬ 
ζουμε: 

Αρθρο 1 

Σύσταση 

Συνιστάται Κέντρο Υγείας Πραμάντων του Νομού Ιωαννίνων ως 
αποκεντρωμένη οργανική μονάδα του Περιφερειακού Γενικού Νοσοκο¬ 
μείου Ιωαννίνων «ΧΑΤΖΗΚΩΣΤΑ» με έδρα την κοινότητα Πραμάντων 
Ν. Ιωαννίνων. 

Αρθρο 2 

Σκοπός 

Σκοπός του Κ.Υ. είναι ο αναφερόμενος στις διατάξεις της παρ. 1 του 
άρθρου 15 του Ν. 1397/83. 

Αρθρο 3 

Περιοχή ευθύνης του Κ.Υ. 

Ως περιοχή ευθύνης του συνιστώμενου Κέντρου Υγείας ορίζονται οι 
περιοχές: Πραμάντων, Ματσουκιού, Καλαριτών, Προσήλιου, Σιράκου, 

ΓΙαλαιοχωρίου (Σιράκου), Αμπελοχωρίου, Ραφταναίων Πλατανούσας, 
Μονολιθίου, Δαφνωτής και Μελισσουργών Νομού 'Αρτοις. 

Άρθρο 4 

Περιφερειακά Ιατρεία (Π.Ι.) 

Συνιστώνται ως αποκεντρωμένες μονάδες του Κ.Υ. Πραμάντων τα 
παρακάτω Π.Ι.: 

1. Περιφερειακό Ιατρείο 24ωρης ετοιμότητας Καλαριτών, με έδρα 
την κοινότητα Καλαριτών, που εξυπηρετεί την περιοχή της Κοινότητας 
- έδρας του, καθώς και τις περιοχές των κοινοτήτων Προσήλιου, Σιρά- 
κου, Παλαιοχωρίου (Σιράκου) και Ματσουκιού. 

2. Περιφερειακό ιατρείο Ραφταναίων, με έδρα την Κοινότητα Ραφτα¬ 
ναίων, που εξυπηρετεί την περιοχή της κοινότητας - έδρας του, καθώς 
και την περιοχή της κοινότητας Αμπελοχωρίου. 

3. Περιφερειακό Ιατρείο Πλατανούσας, με έδρα την κοινότητα Πλα- 
τανούσας, που εξυπηρετεί την περιοχή της κοινότητας - έδρας του κα¬ 
θώς και τις περιοχές των κοινοτήτων Δαφνωτής και Μονολιθίου. 

Άρθρο 5 

Συγχώνευση Τγειον. Σταθμών (Τ.Σ.) 
και Αγροτικών Ιατρείων (Α.Ι.) 

1. Ο Υ.Σ. Πραμάντων και τα Α.Ι. Καλαριτών, Ραφταναίων και Πλα¬ 
τανούσας που έχουν συσταθεί με το Β.Δ/γμα 150/68 «Περί αναδιαρ- 
θρώσεως των Α.Ι. και Υ.Σ. της χώρας» (ΦΕΚ 43/Α/68), συγχωνεύο¬ 
νται στο Κ.Υ. Πραμάντων και τα Π.Ι. του αντίστοιχα. 

2. Το προσωπικό, πλην του ιατρικού που υπηρετεί σε θέσεις των συγ- 
χωνευομένων Α.Ι. και Υ.Σ. κατατάσσεται σε θέσεις κλάδων αντίστοιχης 
κατηγορίας και ειδικότητας του Κ.Υ., σύμφωνα με τις διατάξεις της 
παρ. 2 του άρθρου 20 του Ν. 1397/83 και οι θέσεις που κατέχουν στα 
Α.Ι. και στον Υ.Σ. λογίζονται καταργούμενες, σύμφωνα με τις διατάξεις 
αυτές, από το χρόνο έκδοσης της πράξης κατάταξης στις θέσεις του 
Κ.Υ. 

3. Οι μόνιμοι αγροτικοί γιατροί που υπηρετούν στα συγχωνευόμενα 
Α.Ι. και στον Υ.Σ. και εντάσσονται αυτοδίκαια, σύμφωνα με τις διατά¬ 
ξεις του άρθρου 43 του Ν. 1397/83 και του τελευταίου εδαφ. της παρ. 
2 του άρθρου 4 του Ν. 1579/85, και τις διατάξεις της παρ. 6 του άρ¬ 
θρου 5 5 του Ν. 1759/88 σε θέσεις του κλάδου γιατρών Ε.Σ.Υ. υποχρε¬ 
ώνονται να υποβάλλουν μέσα σε δεκαπέντε (15) μέρες από την γνωστο¬ 
ποίηση των θέσεων αίτηση ένταξης. 

Εφόσον υποβάλλουν αίτηση, μέχρι την ολοκλήωση της διαδικασίας 
ένταξης που προβλέπουν οι διατάξεις των παρ. 1 και 2 του άρθρου 43 
του Ν. 1397/83, εξακολουθούν να υπηρετούν τις θέσεις που κατέχουν 
οι οποίες λογίζεται ότι καταργούνται, σύμφωνα με τις διατάξεις του άρ¬ 
θρου 20 του Ν. 1397/83 μετά την έκδοση της απόφασης διορισμού σε 
θέσεις κλάδου γιατρών Ε.Σ.Υ. και από την ημέρα της ορκομωσίας και 
ανάληψης υπηρεσίας. 

Για όσους δεν υποβάλλουν αίτηση ένταξης, μετά την λήξη της προθε¬ 
σμίας οι θέσεις που κατέχουν λογίζεται ότι καταργούνται, σύμφωνα με 
τις διατάξεις του άρθρου 20 του Ν. 1397/83 και θεωρούνται ότι αυτο¬ 
δίκαια αποχωρούν. 

4. Οι μη μόνιμοι γιατροί που υπηρετούν στα Α.Ι. και στους Υ.Σ. και 
δεν έχουν συμπληρώσει το χρόνο της υποχρεωτικής υπηρεσίας υπαί¬ 
θρου εξακολουθούν να υπηρετούν ως υπεράριθμοι στα Κ.Υ. και στα Π.Ι. 
του, μέχρι να εκπληρώσουν την υποχρέωσή τους. Οι θέσεις των γιατρών 
αυτών μετατρέπονται σε προσωρινές με την απόφαση αυτή, που καταρ- 
γούνται αυτοδίκαια μετά την με οποιονδήποτε τρόπο αποχώρησή τους, 
σύμφωνα με τις διατάξεις του άρθρου 4 του Ν. 1579/85. 

Άρθρο 6 

Διάρθρωση 

Το Κέντρο Υγείας με τα Περιφερειακά Ιατρεία του αποτελεί ενιαία 
Διεύθυνση και απαρτίζεται από: 

1.1. Ιατρεία 

α) Γενικής Ιατρικής 

β) Παιδιατρικό 

γ) Οδοντιατρικό 

Τα Ιατρεία αυτά πλαισιώνονται από γιατρούς κλάδου Ε.Σ.Υ., για¬ 
τρούς υπόχρεους υπηρεσίας υπαίθρου και ειδικευόμενους. 

2. Ιατρεία που πλαισιώνονται από γιατρούς ειδικοτήτων του νοσοκο¬ 
μείου όπου υπάγεται το Κ.Υ. που λειτουργούν όπως ορίζουν οι διατάξεις 


της παρ. 2 του άρθρου 19 του Ν. 1397/83. 

3. Τα ιατρεία του Κ.Υ. πλαισιώνονται εκτός από το ιατρικό προσω¬ 

πικό και από το προσωπικό των κλάδων Νοσηλευτικής μαιών-των, ια¬ 
τρικών εργαστηρίων, - ραδιολογίας - ακτινολογίας και φυσικοθερα¬ 
πείας. . 

4. Το Γ ραφείο Κοινωνικής φροντίδας, που πλαισιώνεται από το προ¬ 
σωπικό των κλάδων επισκεπτών-τριών υγείας, κοινωνικής εργασίας 
και άλλων συναφών επαγγελμάτων. 

5. Το Γραφείο Γραμματείας, που πλαισιώνεται από το προσωπικό 
όλων των λοιπών κλάδων του Κ.Υ. 

Άρθρο 7 
Σύσταση θέσεων 

Για τις ανάγκες του Κ.Υ. και των Π.Ι. του συνιστώνται οι παρακάτω 
κατά κλάδο και κατηγορία θέσεις προσωπικού: 

1. ΚΛΑΔΟΣ ΓΙΑΤΡΩΝ ΕΣΥ 


Ειδικότητα 

Δ/ντής . 

Βαθμός 

Επιμ.Α’ Επιμ.Α' ή Β' 

Σύνολο 

Γεν. Ιατρικής ή 
Παθολογίας 

1 

1 1 

3 

Παιδιατρικής 

- 

1 

1 

Οδοντιατρικής 

— 

1 

1 

Σύνολο 

1 

1 3 

5 

2. ΚΑΤΗΓΟΡΙΑ ΤΕ 




ΚΛΑΔΟΣ ΤΕ ΝΟΣΗΛΕΥΤΙΚΗΣ 
Δύο (2) θέσεις 

ΚΛΑΔΟΣ ΤΕ ΜΑΙΕΥΤΙΚΗΣ ΜΑΙΩΝ-ΤΩΝ . 

Δύο (2) θέσεις 

ΚΛΑΔΟΣ ΤΕ ΙΑΤΡΙΚΩΝ ΕΡΓΑΣΤΗΡΙΩΝ 
Μία (1) θέση 

ΚΛΑΔΟΣ ΤΕ ΡΑΔΙΟΛΟΓΙΑΣ-ΑΚΤΙΝΟΛΟΓΙΑΣ 
Μία (1) θέση 

ΚΛΑΔΟΣ ΤΕ ΦΥΣΙΚΟΘΕΡΑΠΕΙΑΣ 
Μία (1) θέση 

ΚΛΑΔΟΣ ΤΕ ΕΠΙΣΚΕΠΤΩΝ-ΤΡΙΩΝ ΥΓΕΙΑΣ 
Δύο (2) θέσεις 

ΚΛΑΔΟΣ ΤΕ ΚΟΙΝΩΝΙΚΗΣ ΕΡΓΑΣΙΑΣ 
Μία (1) θέση 

3. ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΒΟΗΘΩΝ ΝΟΣΟΚΟΜΩΝ 
Δύο (2) θέσεις 

Οι θέσεις αυτές πληρούνται κατά τον αριθμό που δεν πληρούνται 
λόγω έλλειψης υποψηφίων, οι θέσεις του κλάδου ΤΕ ΝΟΣΗΛΕΥΤΙ¬ 
ΚΗΣ. 

ΚΛΑΔΟΣ ΔΕ ΒΟΗΘΩΝ ΙΑΤΡΙΚΩΝ ΚΑΙ ΒΙΟΛΟΓΙΚΩΝ ΕΡΓΑ¬ 
ΣΤΗΡΙΩΝ 
Μία (1) θέση 

που πληρούται όταν δεν πληρούται λόγω έλλειψης υποψηφίων η αντί¬ 
στοιχη θέση του κλάδου ΤΕ Ιατρικών εργαστηρίων. 

ΚΛΑΔΟΣ ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 

Δύο (2) θέσεις 

ΚΛΑΔΟΣ ΔΕ ΤΕΧΝΙΚΟΣ 

Μία (1) θέση 

ΚΛΑΔΟΣ ΔΕ ΠΛΗΡΩΜΑΤΩΝ ΑΣΘΕΝΟΦΟΡΩΝ (Οδηγοί - Με¬ 
ταφορείς ασθενών) 

Έξι (6) θέσεις 

Το προσωπικό του κλάδου αυτού προσφέρει υπηρεσίες κατά κύριο 
λόγο στην κίνηση των ασθενοφόρων αυτοκινήτων και άλλων κινητών 
μονάδων, την διακίνηση των ασθενών, καθώς και εσωτερική υπηρεσία 
στο γραφείο Γραμματείας του Κ.Υ. 

ΚΛΑΔΟΣ ΔΕ ΧΕΙΡΙΣΤΩΝ ΙΑΤΡΙΚΩΝ ΣΥΣΚΕΥΩΝ 
Μία (1) θέση, που πληρούται όταν δεν πληρούται λόγω έλλειψης υπο¬ 
ψηφίων η αντίστοιχη θέση του κλάδου ΤΕ Ραδιολογίας - ακτινολογίας. 

4. ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 
Δύο (2) θέσεις 

ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ ΜΑΓΕΙΡΕΙΩΝ 

Μία (1) θέση τραπεζοκόμου 

ΚΛΑΔΟΣ ΤΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Δύο (2) θέσεις 

Άρθρο 8 

Προσόντα διορισμού 

1. Ως προσόντα διορισμού στις θέσεις ορίζονται στα προσόντα κατά 
κατηγορία, κλάδο και ειδικότητα που καθορίζονται με τον οργανισμό 
του οικείου νοσοκομείου. 

2. Για τον κλάδο ΔΕ πληρωμάτων ασθενοφόρων απαιτείται απολυ¬ 
τήριος τίτλος Λυκείου ή εξαταξίου Γυμνασίου ή ισότιμου σχολείου ανε¬ 
ξάρτητα από ειδικότητα, καθώς και επαγγελματική άδεια οδήγησης Γ' 
τουλάχιστον κατηγορίας. 

Άρθρο 9 
Αρμοδιότητες 

Οι αρμοδιότητες του Δ/ντή του Κ.Υ. καθώς και των Ιατρείων και 
Γραφείων του ορίζονται ως ακολούθως: 

1. Ο Διευθυντής ασκεί τα καθήκοντα του Προϊσταμένου της Δ/νσης 
και είναι υπεύθυνος για το συντονισμό και λειτουργία των ιατρείων, 
Γραφεία και Π.Ι. του Κ.Υ. 

2. Αρμοδιότητες των ιατρείων του Κ.Υ. είναι: 

Η ευθύνη για την παροχή υπηρεσιών υγείας, σύμφωνα με τις διατά¬ 
ξεις του άρθρου 15 του Ν. 1397/83. 

3. Αρμοδιότητες του Γραφείου Κοινωνικής Φροντίδας είναι: 

α) Η ευθύνη για την οργάνωση παροχής υπηρεσιών κοινωνικής φρο¬ 
ντίδας στον πληθυσμό, καθώς και η εφαρμογή και υλοποίηση αντίστοι¬ 
χων προγραμμάτων στα πλαίσια του σκοπού του Κ.Υ. 

β) Η συνεργασία με τους γιατρούς στην εφαρμογή προγραμμάτων 
ενημέρωσης και διαφώτισης του πληθυσμού σε θέματα οικογενειακού 
προγραμματισμού, διαιτητικής αγωγής, σχολικής υγιεινής, καθώς και 
η συνεπικουρία γενικά στο έργο παροχής υπηρεσιών πρωτοβάθμιας 
φροντίδας. 

4. Αρμοδιότητες του Γραφείου Γραμματείας είναι: 

α) Η φροντίδα για κάθε θέμα που έχει σχέση με την οργάνωση της 
γραμματειακής στήριξης του Κ.Υ., την υπηρεσιακή κατάσταση του 
προσωπικού του, την τήρηση των αρχείων και βιβλίων κίνησης των ια¬ 
τρείων του Κ.Υ., την τήρηση του Γενικού πρωτόκολλου, τη διακίνηση 
της αλληλογραφίας, καθώς και την χορήγηση πιστοποιητικών στους 
αρρώστους, όταν τα ζητούν, μετά από υποβολή σχετικής αίτησης. 

β) Η φροντίδα για τη διακομιδή των αρρώστων με ασθενοφόρο αυτο¬ 
κίνητο ή με οποιοδήποτε μέσο μεταφοράς σε έκτακτες περιπτώσεις, στο 
Κ.Υ. ή στο Νοσοκομείο και 

γ) Η φροντίδα για κάθε θέμα που έχει σχέση με την καθαριότητα, 
των χώρων, του Κ.Υ., την εποπτεία των γενικών εργασιών, τη φύλαξη, 
τη διανομή και επιδιόρθωση των εφοδίων και υλικών που χρειάζονται 
για τη λειτουργία του. 

5. Οι αρμοδιότητες του Κ.Υ. ασκούνται σύμφωνα με όσα λεπτομε¬ 
ρώς ορίζονται με τον εσωτερικό κανονισμό λειτουργίας των Κ.Υ. και μέ¬ 
χρι να εκδοθεί ο εσωτερικός κανονισμός λειτουργίας, σύμφωνα με τις 
κατευθύνσεις και οδηγίες του Υπουργείου Υγείας, Πρόνοιας και Κοινω¬ 
νικών Ασφαλίσεων και τις αποφάσεις και οδηγίες του Δ.Σ. του νοσοκο¬ 
μείου στο οποίο υπάγεται το Κ.Υ. 

Άρθρο 10 
Προϊστάμενοι 

1. Στο Κ.Υ. προΐσταται: 

α) Στη Διεύθυνση, γιατρός με βαθμό Διευθυντή, που υπηρετεί σ’ αυτό 
και εκλέγεται από τους γιατρούς του Κ.Υ., σύμφωνα με τις διατάξεις 
της παρ. 5 του άρθρου 18 του Ν. 1397/83 και ο οποίος ασκεί τα καθή¬ 
κοντα του προϊσταμένου παράλληλα με τα λοιπά καθήκοντά του. 

Αν δεν υπηρετεί γιατρός με βαθμό Δ/ντή, καθήκοντα προϊσταμένου 
ασκεί ο ανώτερος σε βαθμό γιατρός απ’ αυτούς που υπηρετούν το Κ.Υ. 
και σε περίπτωση ομοιοβάθμων ο αρχαιότερος στον κλάδο γιατρών 
Ε.Σ.Υ. 

β) Στο Γ ραφείο Κοινωνικής Φροντίδας, υπάλληλος της κατηγορίας 
ΤΕ του κλάδου ΤΕ κοινωνικής εργασίας ή του κλάδου ΤΕ επισκεπτών- 
τριών υγείας. 

γ) Στο Γραφείο Γραμματείας, υπάλληλος της κατηγορίας ΔΕ του 
κλάδου ΔΕ διοικητικού - λογιστικού. 


2. Οι υπάλληλοι που προΐστανται στα Γραφεία Κοινωνικής Φροντί¬ 
δας και Γραμματείας, ορίζονται σύμφωνα με τις διατάξεις του άρθρου 9 
του Ν. 1586/86 «Βαθμολογική διάρθρωση των θέσεων του Δημοσίου, 
Ν.Π:Δ.Δ. και Ο.Τ.Α. και άλλες διατάξεις» (ΦΕΚ 37/Α/86).. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Ιανουάριου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΓ. ΚΟΥΤΣΟΓΙΩΡΓΑΣ ΗΛΙΑΣ ΠΑΠΑΗΛΙΑΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΟΝ. ΑΣΦΑΛΙΣΕΩΝ 

• ΑΠ. ΚΑΚΛΑΜΑΝΗΣ 
-♦- 

Αριθ. 918/35 (5) 

Καθορισμός κομίστρου για επιβατηγό αυτοκίνητα δημόσιας·χρήσης πε¬ 
ριοχής Αθηνών - Πειραιώς - Περιχώρων. 

Ο ΑΙΜΑΠΛΗ ΡΩΤΗΣ ΥΠΟΥΡΓΟΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 24 του Ν. 4841/1930, του άρθρου 33 
του Ν.Δ/τος 3334/1955 και του Π.Δ/τος 243/1987. 

2. Την αριθ. Υ-594/29.6.1988 απόφαση του Πρωθυπουργού «Κα¬ 
θορισμός Αρμοδιοτήτων του Αναπληρωτή Υπουργού Μεταφορών και 
Επικοινωνιών Κοσμά Σφυρίου» (ΦΕΚ 444/Β/29.6.1988). 

3. Την ανάγκη αναπροσαρμογής του κομίστρου των ΕΔΧ αυτ/των 
που έχουν έδρα την ενιαία διοικητική μονάδα της περιοχής Αθηνών - 
Πειραιώς - Περιχώρων όπως αυτή έχει καθοριστεί με την παράγρ. 2 
της απόφασης 21363/1509/21.6.1978 του Υπουργού Συγκοινω¬ 
νιών (ΦΕΚ 609/Β/78) όπως έχει συμπληρωθεί με την όμοια απόφαση 
Δ-30344/1272/28.8.81 (ΦΕΚ 525/Β/81). 

4. Την αριθ. 1047/22.12.88 απόφαση της Επιτροπής Τιμών και 
Εισοδημάτων, αποφασίζουμε: 

Καθορίζουμε το τιμολόγιο των επιβατηγών αυτ/των δημόσιας χρή¬ 
σης (ΤΑΞΙ) της περιοχής Αθηνών - Πειραιώς - Περιχώρων όπως αυτή 
έχει καθοριστεί με την παράγρ. 2 της απόφασης 12363/1509/ 
21.6.78 του Υπουργού Συγκοινωνιών (ΦΕΚ 609/Β/78) όπως έχει 
συμπληρωθεί με την όμοια απόφαση Δ-30344/1272/28.8.81 (ΦΕκ 
525/Β/81) όπως παρακάτω: 

1. Χιλιομετρική αποζημίωση: 

α) Για κάθε χιλιόμετρο βάσει του τιμολογίου 1 (μονή ταρίφα) δραχ¬ 
μές τριάντα τέσσερις (34). 

β) Για κάθε χιλιόμετρο βάσει του τιμολογίου 2 (διπλή ταρίφα) δραχ¬ 
μές πενήντα οκτώ (58). 

γ) Για δικαίωμα εκκίνησης (πτώση σημαίας) δραχμές είκοσι πέντε 
(25). _ 

2. Άλλες πρόσθετες αποζημιώσεις: 

α) Αναμονή: Για κάθε μία ώρα αναμονήε δραχμές τετρακόσιεε είκοσι 
(420). 

β) Ελάχιστη αποζημίωση: Για κάθε μίσθωση δραχμέσ διακόσιες 

( 200 ). 

γ) Μεταφορά αποσκευών επιβατών: Για κάθε μία (1) αποσκευή των 
επιβατών που έχει βάρος μεγαλύτερο από δέκα (10) κιλά, δραχμές εί¬ 
κοσι (20). 

δ) Νυκτερινά: Για κάθε έναρξη μίσθωσης που γίνεται από ώρας: 
01.00 - 05.00 τιμολόγιο 2 (διπλή ταρίφα), και από 05.00 - 06.00 
δραχμές τριάντα (30). 

ε) Πρόσθετα Σταθμών: Μίσθωση που γίνεται από και προς αεροδρό¬ 
μια ή λιμάνια και από σιδηροδρομικούς σταθμούς, σταθμούς λεωφο¬ 
ρείων για όλη την ελληνική επικράτεια δραχμές σαράντα (40). 

Καταργείται η αριθ. 2300/50/18.1.1988 (ΦΕΚ 8/Β/ 
19.1.1988) απόφαση του Αναπλ. Υπουργού Μεταφορών και Επικοι¬ 
νωνιών από 15.1.89 οπότε ισχύει η παρούσα απόφαση. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Αθήνα, 9 Ιανουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 

Αριθ. 919/36 (6) 

Καθορισμός κομίστρου για επιβατηγά αυτοκίνητα Δημόσιας χρήσης με 

ή χωρίς μετρητή για όλη τη χώρα πλην της περιοχής Αθηνών - Πει¬ 
ραιώς - Περιχώρων. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 24 του Ν. 4841/1930, του άρθρου 33 
του Ν.Δ/τος 3334/1955 και του Π.Δ/τος 244/1987. 

2. Την αριθ. Υ-594/29.6.1988 απόφαση του Πρωθυπουργού «Κα¬ 
θορισμός Αρμοδιοτήτων του Αναπληρωτή Υπουργού Μεταφορών και 
Επικοινωνιών Κοσμά Σφυρίου» (ΦΕΚ 444/Β/29.6.1988). 

3. Την ανάγκη αναπροσαρμογής του ισχύοντος κομίστρου των επι¬ 
βατηγών αυτ/των Δ.Χ. με ή χωρίς μετρητή εξαιτίας των ανατιμήσεων 
ειδών που αφορούν τη λειτουργία των αυτοκινήτων αυτών. 

4. Την αριθ. 1048/22.12.88 απόφαση της Επιτροπής Τιμών και 
Εισοδημάτων, αποφασίζουμε: 

Καθορίζουμε το τιμολόγιο των επιβατηγών αυτ/των δημόσιας χρή¬ 
σης (ΤΑΞΙ) όλης της χώρας εκτός της περιοχής Αθηνών - Πειραιώς - 
Περιχώρων όπως παρακάτω: 

α. Χιλιομετρική αποζημίωση: 

α.α. Δραχμές τριάντα δύο (32) για κάθε χιλιόμετρο βάσει του τιμολο¬ 
γίου 1 (μονή, ταρίφα) και δραχμές πενήντα πέντε (55) για κάθε χιλιόμε¬ 
τρο βάσει του τιμολογίου 2 (διπλή ταρίφα). 

Επίσης δραχμές είκοσι πέντε (25) για το δικαίωμα εκκίνησης 
(πτώση σημαίας). 

β) Για τα αυτοκίνητα αγοραία: 


Δραχμές τριάντα δύο (32) για κάθε χιλιόμετρο διαδρομής αν ο μι¬ 
σθωτής του αυτ/του πρόκειται να επιστρέφει στον τόπο (διοικητική μο¬ 
νάδα) μίσθωσης του αυτ/του (μονή ταρίφα) και δραχμές πενήντα πέντε 
(55) για κάθε χιλιόμετρο διαδρομής αν ο μισθωτής δεν επιστρέφει στον 
τόπο της μίσθιοσης (διπλή ταρίφα). 

β. Άλλες πρόσθετες αποζημιώσεις: 

α.α. Αναμονή: Για κάθε μία ώρα αναμονής δραχμές τετρακόσιες εί¬ 
κοσι (420). 

β.β. Ελάχιστη αποζημίωση: Δραχμές εκατόν ογδόντα (180) για 
κάθε μίσθωση. 

γ.γ. Μεταφορά αποσκευών επιβατών: Για κάθε μία (1) αποσκευή 
των επιβατών που έχει βάρος μεγαλύτερο από δέκα (10) κιλά, δραχμές 
είκοσι (20). 

δ.δ. Νυκτερινά: Για κάθε έναρξη μίσθωσης που γίνεται: 

ααα) Από ώρας: 01.00 - 05.00 τιμολόγιο 2 (διπλή ταρίφα), και 

βββ) Από ώρας 05.00 - 06.00 δραχμές τριάντα (30). 

εε) Πρόσθετα Σταθμών: Μίσθωση που γίνεται από και προς αεροδρό¬ 
μια ή λιμάνια και από σιδηροδρομικούς σταθμούς, σταθμούς λεωφο¬ 
ρείων δραχμές σαράντα (40). 

Καταργείται η αριθ. 27900/777/88 απόφαση του Αναπλ. Υπουρ¬ 
γού (ΦΕΚ 515/Β/25.7.88) από 15.1.89 οπότε ισχύει η παρούσα 
απόφαση. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 9 Ιανουάριου 1989 , 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





